armvectores/hy_wikipedia_2023 huggingface dataset:
Ավագ դպրոց. սիրո ժամանակն է

Ավագ դպրոց. Սիրո ժամանակն է (հանգըլ՝ 하이스쿨 - 러브온, տառադարձում՝ Հաիսըքուլ - Րոբուոն), հարավկորեական ֆանտաստիկա ժանրի երիտասարդական դպրոցական դորամա (հեռուստասերիալ)։ Էկրան է բարձրացել 2014 թվականին։ Դորամայի ռեժիսորներն են Սունգ Ջու Հեն և Լի Ըն Մին, սցենարիստը՝ Լի Ջե Յունը։


== Սյուժե ==
Լի Սիլ Բին հրեշտակ է, ով իջնում է երկիր Շին Ու Հյոնին պաշտպանելու համար։ Տղան տատիկի հետ ապրում է միայնակ. փոքր ժամանակ մայրը նրան լքել է, և այդ իսկ պատճառով էլ նրա բնավորության մեջ իշխում է սառնությունը։ Եվ չնայած սրան՝ դպրոցում հայտնի է՝ շնորհիվ իր գեղեցիկ արտաքինի և երաժշտական տվյալների։
Երբ նրա լավագույն ընկերը՝ Հվան Սոն Յոլը իմանում է, որ Ու Հյոնի բիոլոգիական մայրը շուտով դառնալու է իր խորթ մայրը, լավագույն ընկերները դառնում են մրցակիցներ։ Նրանց մրցակցությունն էլ ավելի է սրվում, երբ երկուսը սիրահարվում են իրենց համադասարանցի դարձած Լի Սիլ Բիին։


== Դերերում ==
Նամ Ու Հյուն - Շի Ու Հյոն
Կիմ Սե Ռոն - Լի Սիլ Բի
Լի Սունգ Յոլ - Հվան Սոն Յոլ
Չոի Սի Րի - Ան Չի Հյո
Ջունգ Ջե Սուն - Գոնգ Մալ Սուկ
Ջո Յուն Ու - Հվանգ Ու Ջին
Կիմ Յւոնգ Ջե - Չհվե Չե Սոկ
Կիմ Մին Յունգ - Նա Յոն Ըն
Նա Հյե Րյունգ - Լի Յե Նա
Կիմ Սու Յուն - Լի Դա Յուլ
Կիմ Մին Սուկ - Փակ Բյունգ Վուկ
Յունգ Յու Մին - Կիմ Չու Ա
Լի Շի Հու - Կո Չոն Սիկ
Կիմ Քվանգ Սիկ - Կիմ Քվանգ Շիկ


== Սաունդթրեկ ==


== Տես նաև ==
Տղաներ՝ ծաղիկներից գեղեցիկ
Սրտի լարեր (հեռուստասերիալ)
Մինամ, դու գեղեցիկ ես


== Ծանոթագրություններ ==


== Արտաքին հղումներ ==
Պաշտոնական կայք
դպրոց. Սիրո ժամանակն է։ Դրվագ 1-ին(չաշխատող հղում)
Ավագ դպրոց. Սիրո ժամանակն է-ն Koreandrama.org կայքում
Դեյվ Բադ

Դեյվիդ Լ. «Դեյվ» Բադ, (անգլ.՝ David L. "Dave" Budd, հոկտեմբերի 28, 1938(1938-10-28), Woodbury, Նյու Ջերսի, ԱՄՆ), ամերիկացի նախկին բասկետբոլիստ։ Մարզական կարիերայի մեծ մասն անցկացրել է Բասկետբոլի ազգային ասոցիացիայի (NBA) «Նյու Յորք Նիքս» ակումբում։
Մարզական կարիերան սկսել է Ուեյք Ֆորեսթ համալսարանի Demon Deacons թիմում, որի կազմում խաղացել է երեք տարեշրջան, դարձել լավագույն խաղացողը՝ յուրաքանչյուր խաղում միջին հաշվով ձեռք բերելով 13,5 միավոր և  9,1 անդրադարձ և մեծապես նպաստելով Ատլանտյան ափի կոնֆերենցիայի բասկետբոլային երկու տիտղոսներից մեկի նվաճմանը։ Այդ համալսարանի գիմնազիան հետագայում կոչվել է նրա անունով։
Բասկետբոլի ազգային ասոցիացիայի 1960 թվականի դրաֆթում «Նյու Յորք Նիքս»-ը  (New York Knicks) ընտրել է Բադդին, նրան հատկացրել 10 համարը։ Դեյվիդը հինգ տարեշրջան հանդես է եկել այս պրոֆեսիոնալ թիմում։ 1961 թվականի դրաֆթում նրան ընտրել է «Չիկագո Լեյքերս» ակումբը։


== Ծանոթագրություններ ==


== Արտաքին հղումներ ==
Դեյվ Բադդի վիճակագրությունը Basketball-Reference.com կայքում(անգլ.)
Քենտ շրջան (Տեխաս)

Անվան այլ կիրառումների համար տե՛ս՝ Քենտ շրջան (այլ կիրառումներ)Քենտ շրջան (անգլ.՝ Kent County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.336 կմ² է, բնակչությունը՝ 859 մարդ (2000 թ. տվյալներով)։ Շրջկենտրոնն է Ջեյտոն բնակավայրը։ Կազմավորվել է 1876 թ.։
Կալեմյաե

Կալեմյաե (էստ․՝ Kallemäe), գյուղ Էստոնիայի Սաարեմաա նահանգի Վալյալա շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մանամակ

Մանամակ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Զիվին (լեռ)

Անվան այլ կիրառումների համար տե՛ս՝ Զիվին (այլ կիրառումներ)Զիվին, լեռ Հայկական լեռնաշխարհում, Անտիպոնտական լեռնահամակարգում, նրա հյուսիս֊արևելյան հատվածում, Օլթի քաղաքից մոտ 22 կմ հյուսիս֊արևմուտք, Օլթի գետի և նրա ձախակողմյան վտակներից մեկի ջրբաժանում։ Լանջերն ամբողջապես անտառապատ են։


== Ծանոթագրություններ ==
Բաբկեն Արսենի Բազունց

Բաբկեն Արսենի Բազունց (դեկտեմբերի 14, 1995(1995-12-14), Գորիս, Սյունիքի մարզ, Հայաստան - 2020), Երևանի պետական բժշկական համալսարանի կլինիկական օրդինատոր, կարդիովիրաբույժ, բժշկական ծառայության լեյտենանտ։
Հայրենական մեծ պատերազմի  մասնակից բժիշկ Բաբկեն Բազունցի ծոռը։


== Կենսագրություն ==
Բաբկեն Բազունցը ծնվել է 1995 թվականի դեկտեմբերի 14-ին, Գորիս քաղաքում։ Ավարտել է Գորիսի թիվ 4 ավագ դպրոցը, որից հետո ուսում շարունակել է Երևանի պետական բժշկական համալսարանում։ Վերապատրաստվել է արտասահմանյան ճանաչված բուժհաստատություններում։
2020 թվականի Հայ-ադրբեջանական պատերազմի ժամանակ եղել է N զորամասի բուժկետի պետ։ Զոհվել է 2020 թվականին տեղի ունեցած Հայ-ադրբեջանական պատերազմի ժամանակ՝ առաջնագծի հարավային ուղղությամբ, մասնագիտական պարտքը կատարելիս։
Հայաստանի նախագահի հրամանագրով Բաբկեն Արսենի Բազունցը հետմահու պարգևատրվել է «Հայրենիքին մատուցած ծառայությունների համար» 2-րդ աստիճանի մեդալով։


== Ծանոթագրություններ ==


== Արտաքին հղումներ ==
Արցախի ՊՆ-ը հրապարակեց ևս 36 զոհված զինծառայողի անուններ
Պատերազմում մասնագիտական պարտքը կատարելիս զոհվել է ԵՊԲՀ կլինիկական օրդինատոր Բաբկեն Բազունցը Archived 2020-12-10 at the Wayback Machine.
Աստերոիդների ցանկ (292601-292700)

Աստերոիդների ցանկ (292501-292600)  • Աստերոիդների ցանկ  • Աստերոիդների ցանկ (292701-292800)
 Աստերոիդների ցանկ (292501-292600)  • Աստերոիդների ցանկ  • Աստերոիդների ցանկ (292701-292800)
Ասուս

ASUSTeK Computer Inc. (չինարեն՝  華碩電腦股份有限公司), ընկերությունը գտնվում է Թայվանում։ Արտադրում է ոչ միայն անձնական համակարգիչներ, այլ նաև համակարգչային բաղադրիչներ՝ մայրական սալիկներ, գրաֆիկական քարտեր, ինչպես նաև նոթբուքեր, բջջային հեռախոսներ, ինտերնետ-պլանշետներ, օպտիկական կրիչներ և մոնիտորներ։
2014 թվականի դրությամբ ընկերությունը հանդիսանում աշխարհում երրորդը մատակարարը անձնական համակարգիչների և պլանշետների արտադրանքով (HP-ից և Dell-ից հետո)։
Բրենդի անվանումը եկել է Pegasus (Պեգաս) բառից։ Ընկերության լրիվ անվանումն է ASUSTeK Computer Inc.։


== Սեփականատերերը և կառավարումը ==
ASUSTeK Computer խորհրդի նախագահն է Ջոննի Շի Չունչանը (Jonney Shih, 施崇棠)։


== Ընկերության արտադրանքը մայրական սալիկների համար ==
Պրոցեսսոր
P9 Intel LGA2011
P8 Intel LGA1155
P7 Intel LGA1156
P6 Intel LGA1366
P5 Intel LGA775
P4 Intel Socket 478
M5 AMD AM3+
M4 AMD AM3
M3 AMD AM2+/AM2
M2 AMD AM2
F1 AMD FM1
Չիփսեթ
Մայրական սալիկների վերջին մոդելներում տառերի փոխարեն նշված է չիփսեթի համարը։
T Intel X58
E Intel X48/X38/G35/Q35
Q Intel P45/G45/Q45
QL Intel P43/G43
QPL Intel P41/G41
K Intel P35/G33
KPL Intel G31
N Nvidia
S SIS
V VIA
Axx AMD
Special Feature
T DDR3 (միայն AMD պլատֆորմի վրա)
C DDR3+DDR2


== Ծանոթագրություններ ==


== Արտաքին հղումներ ==
ASUS Global պաշտոնական կայք (անգլ.)
Էկոլոգիական փակ համակարգ

Էկոլոգիական փակ համակարգ (ԷՓՀ) (անգլ.՝ closed ecological system, CES), էկոլոգիական համակարգ, որը այդ համակարգից դուրս գտնվող արտաքին աշխարհի հետ չի իրականացնում որևէ նյութափոխանակություն։ Այս հասկացությունը հաճախ օգտագործվում է փոքր արհեստական համակարգեր նկարագրելու համար։  Նման համակարգեր է հետաքրքրական են գիտության տեսանկյունից և ըստ հնարավորին կարող են տիեզերական թռիչքների ժամանակ, տիեզերական կայանների վրա կամ տիեզերական բնակավայրերում կյանքի ապահովման համակարգ հանդիսանալ։
Էկոլոգիական փակ համակարգում մեկ կենսաբանական տեսակի կողմից արտանետված ցանկացած մնացուկներ կարող են օգտագործվել նվազագույնը մեկ այլ կենսաբանական տեսակի կողմից։ Եթե նպատակն է կյանքի այնպիսի տեսակների ապահովումը, ինչպիսիք են մարդիկ կամ մկները, ապա այնպիսի արտանետումներ, ինչպիսիք են ածխաթթու գազը, կղկղանքները կամ մեզը, վերջնական արդյունքում կարող են փոխակերպվել թթվածնի, սննդամթերքի կամ ջրի։


== Ծանոթագրություններ ==
Դինգո թիմ

Դինգո թիմ, Հայաստանում գործող կենդանապաշտպան կազմակերպություն։ Կազմակերպության նախագահն է Օվսաննա Հովսեփյանը։
Դինգո թիմը կազմված է բացառապես կամավորներից՝ կենդանասեր մարդկանցից, ովքեր օգնում են անտուն կենդանիներին տարբեր ոլորտներում։ Կազմակերպության միակ բյուջեն նվիատվություններն են և այն չի ֆինանսավորվում որևէ կառույցի կողմից։


== Նպատակներ ==
Կազմակերպության հիմնական նպատակն է կենդանիների համար տուն գտնելը, ինչպես նաև ձևավորել այն մշակույթը, որ մարդիկ գնելու փոխարեն կենդանի որդեգրեն։


== Պատմություն ==
Կազմակերպությունը սկզբում կոչվում էր «Դինգո կենդանասերների խումբ», բայց հետո, ինչպես պատմում է կազմակերպության նախագահ Օվսաննա Հովսեփյանը, անդամների մեջ հասունացավ «թիմ» բառը, որ իրենք կոչեցին կազմակերպությունը «Դինգո թիմ»։


== Գործունեություն ==
Կազմակերպությունը զբաղվում է անտուն կենդանիների շտապ օգնությամբ (փողոցում մնացած ծանր վնասված, անօգնական կենդանիներին բուժօգնությամբ), անտուն ձագուկների որդեգրմամբ, կենդանիների ստերջացմամբ այն բակերում, որտեղ բնակիչները կենդանուն խնամում են և ցանկանում են, որ կենդանին մնա իրենց բակում, կորած ընտանի կենդանիներին գտնելով, դպրոցներում և մանկապարտեզներում կրթական ծրագրի իրականացմամբ, կենդանիների նկատմամբ լավ վերաբերմունքի մշակույթի զարգացմանն ուղղված միջոցառումների կազմակերպմամբ։
2011-2013 թվականների ժամանակահատվածում «Դինգո» թիմի շնորհիվ 1200 կենդանի է որդեգրվել, վեց հարյուր կենդանի բուժում է ստացել։


== Ծանոթագրություններ ==
Յակով Գերասիմով

Յակով Գերասիմով (ռուս.՝ Я́ков Фёдорович Гера́симов, օգոստոսի 12, 1946(1946-08-12)), ռուս դիվանագետ։


== Կենսագրություն ==
1974 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1974 թվականից զբաղվում է դիվանագիտական գործունեությամբ։

1996 թվականի դեկտեմբերից մինչև 1998 թվականի հունվարը Բոսնիա և Հերցեգովինայում եղել է Ռուսաստանի Դաշնության արտակարգ և լիազոր դեսպան։
1998 թվականից Հարավսլավիայի Հանրապետությունում եղել է Ռուսաստանի Դաշնության արտակարգ և լիազոր դեսպան։
2007 թվականի հունվարի 29-ից մինչև 2011 թվականի մարտի 30-ը Չեռնոգորիայում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1998 թվականի հուլիսի 9)։
1-ին դասի արտակարգ և լիազոր դեսպանորդ (2010 թվականի սեպտեմբերի 13)։


== Ծանոթագրություններ ==


== Արտաքին հղումներ ==
Կենսագրություն Ռուսաստանի դեսպանատան կայքում Չեռնոգորիայում Archived 2016-10-19 at the Wayback Machine.
Իդինա Մենզել

Իդինա Կիմ Մենզել (անգլ.՝ Idina Kim Menzel, մայիսի 30, 1971(1971-05-30), Նյու Յորք շրջան, Նյու Յորք, Նյու Յորք, ԱՄՆ), ամերիկյան թատրոնի, կինոյի և հեռուստատեսության դերասանուհի, երգչուհի և երգերի հեղինակ։
Հայտնի է դարձել ելույթ ունենալով Broadway թատրոնի բեմում։ Խաղացել է թատերական գլխավոր դերերից մեկում (1996) և էկրանային (2005) ռոք-մյուզիքլում։ Հիմնականում խաղացել է մյուզիքլներում։


== Կենսագրություն ==
Իդինա Կիմ Մենզելը ծնվել է 1971 թվականի մայիսի 30-ին հրեական ընտանիքում, Նյու-Յորքում։ Նրա նախնիները Ամերիկա եկել են Հյուսիսային Եվրոպայից և Ռուսաստանից։ Նա փոքր հասակից երազել է դառնալ երգչուհի։ 8 տարեկանում աչքի էր ընկնում վոկալով։ Իր երաժշտական կարիերան Իդինան սկսել է Նյու-Յորքի համալսարանում (որտեղ ստացել է բակալավրի կոչում, դրամատիկական արվեստ բաժնում)։ 1995 թվականին նա խաղացել է Ջոնաթան Լարսոնի «Բոհեմ» մյուզիքլում։ 1996 թվականին նրա խաղացած դերը այդ մյուզիքլում արժանացել է «Թոնի» մրցանակաբաշխության անվանակարգում, որպես «լավագույն կնոջ դերը (երկրորդական պլանում) մյուզիքլում»
2003 թվականին Մենզելը Էլֆաբի ձայնային դերն է կատարել Սթիվեն Շվարցի մյուզիքլում, որը կոչվում էր «Wicked»։ Իդինան խաղացել է բազմաթիվ ֆիլմերում։
1998 թվականին Ռեյ Չարլզը Իդինային հրավիրել է «Գենան և ընկերները» ալբոմի թողարկմանը։ Դրանից հետո Իդինան թողարկել է երեք սոլո ստուդիական  և մեկ համերգային ալբոմներ։


== Անձնական կյանքը ==
2003 թվականի հունվարի 11-ին Իդինան ամուսնացել է դերասան Թեյ Դիգսի հետ, որի հետ նա ապրում է միասին 2013 թվականի դեկտեմբերից։ Նրանք ունեն որդի՝ Ուոքեր Նաթանիել Դիգզը, որը ծնվել է 2009 թվականին։
2017 թվականի սեպտեմբերին Իդինան ամուսնացել է դերասան Աարոն Լորի հետ, որի հետ նա հանդիպում էր երկու տարի նախքան հարսանիքը։ 2015 թվականի օգոստոսին զույգը տուն է գնել Էնսինոյում (Լոս Անջելես)։


== Ծանոթագրություններ ==


== Աղբյուրներ ==
Իդինա Մենզելի պաշտոնական էջ
Ֆրանց Բրյունով

Ֆրանց Ֆրիդրիխ Էրնստ Բրյունով (գերմ.՝ Franz Friedrich Ernst Brünnow, նոյեմբերի 18, 1821(1821-11-18), Բեռլին, Պրուսիայի թագավորություն - օգոստոսի 20, 1891(1891-08-20), Հայդելբերգ, Բադենի Մեծ Դքսություն, Գերմանական կայսրություն), գերմանացի աստղագետ, գիտությունների դոկտոր։


== Կենսագրություն ==
Ֆրանց Բրյունովը Բեռլինի համալսարանում ուսումնասիրել է մաթեմատիկա, ֆիզիկա և աստղագիտություն, որտեղ 1843 թվականին De attractione moleculari աշխատանքի համար ստացել է դոկտորի աստիճան։ Եղել է Հենրիխ Դովեի աշակերտը։
Այնուհետև աշխատել է Բեռլինի աստղադիտարանում Յոհան Էնկեի գլխավորությամբ։
1847-1851 թվականներին ղեկավարել է Դյուսելդորֆի աստղադիտարանը։
1851 թվականին որպես գլխավոր գիտաշխատող վերադարձել է Բեռլինի աստղադիտարան։
1854 թվականին Բրյունովը հրավիրվել է ԱՄՆ, Էնն-Արբոր քաղաք (Միչիգան նահանգ), որտեղ կառուցված աստղադիտարանում կրկին դարձել է տնօրեն և դասավանդել Միչիգանի համալսարանում։
Էնն-Արբորում աշխատանքից հետո եղել է տնօրենի տեղակալ Օլբանիում, 1859-1860 թվականներին՝ Սքենեկադի քաղաքի Դադլի աստղադիտարանում։
Տեղադրել է հոդվածներ «Astronomical Notices» ամսագրում։
1863 թվականին վերադարձել է Եվրոպա և 1866-1874 թվականներին աշխատել է Իռլանդիայում որպես թագավորական աստղագետ՝ փոխարինելով սըր Ուիլյամ Համիլտոնին։ Դուբլինի Տրինիտի քոլեջում եղել է աստղագիտության պրոֆեսոր՝ ղեկավարելով տեղական աստղադիտարանը։
1874 թվականին հրաժարական է տվել։ Մահացել է 1891 թվականի օգոստոսի 20-ին Հայդելբերգում։


== Ստեղծագործությունների ընտրանի ==
«Учебник сферической астрономии». Санкт-Петербург: тип. В. Безобразова и Комп., 1872—1873.
«Mémoire sur la comète elliptique de De Vico» (1849)
«Lehrbuch der spharischen Astronomie», 1851.
«Lehrbuch Kartenentwurfslehre», մոտ. 1870


== Ծանոթագրություններ ==


== Արտաքին հղումներ ==
Брюннов // Малый энциклопедический словарь Брокгауза и Ефрона : в 4 т. — СПб., 1907—1909.
Franz Friedrich Ernst Brünnow(անգլ.)
Կուլտուկ (քաղաքատիպ ավան, Սլյուդյանսկի շրջան)

Կուլտուկ (ռուս.՝ Култук), քաղաքատիպ ավան Ռուսաստանի Իրկուտսկի մարզի Սլյուդյանսկի շրջանի կազմում։
Բնակչությունը 2011 թվականին գրանցված տվյալներով կազմում էր 3726 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վելենիե

Վելենիե (սլովեներեն՝ Velenje), քաղաք Սլովենիայի հյուսիսարևելյան մասում, մեծությամբ այդ երկրի հինգերորդ բնակավայրն է, նույնանուն համայնքի վարչական կենտրոնը։ Բուն քաղաքի բնակչության թվաքանակը 2017 թվականի տվյալներով եղել է 24 923 mieszkańców (2013 թվականին այդ ցուցանիշը եղել է 25.333
), 2007-ին՝ 26.826:


== Աշխարհագրություն ==
Գտնվում է Սլովենիայի Ստորին Շտիրա երկրամասում, երկրի մայրաքաղաք Լյուբլյանայից 85, Մարիբորից՝ 75 և Ցելեից՝ 25 կիլոմետր հեռավորության վրա։ Զբաղեցնում է 83,5 քառակուսի կիլոմետր տարածք։ Վելենիեով է անցնում Դրավոգրադ - Ժալեց ավտոմայրուղին։


== Պատմություն ==
Հնագիտական պեղումների արդյունքում հայտնաբերված առարկաները վկայում են, որ քաղաքի ներկայիս տարածքը բնակեցված է եղել դեռևս նախապատմական ժամանակներում։ 
Պատմական փաստաթղթերում Վելենիեն առաջին անգամ հիշատակվել է 13-րդ դարում՝ որպես առևտրային բնակավայր։ Քաղաքի կարգավիճակ ստացել է 1950 թվականին (ըստ այլ աղբյուրների՝ 1959 թվականին)։ Բնակավայրի մերձակայքում հայտնաբերվել են գորշ ածուխի մեծ պաշարներ, որն էլ պայմանավորել է նրա բուռն աճը 20-րդ դարում։ Երկրորդ համաշխարհային պատերազմի տարիներին Վելենիեն մեծապես վնասվել է, պատերազմից հետո աստիճանաբար վերականգնվել՝ 600 տուն ունեցող գյուղից 1960-ական թվականների սկզբին վերածվելով 6 հազար բնակիչ ունեցող բնակավայրի։ Հենց այդ ժամանակ էլ որոշվել է այստեղ կառուցել արդյունաբերական նոր ձեռնարկություններ և ինդուստրացնել տարածաշրջանը։ Հարավսլավիայի ղեկավար Իոսիպ Բրոզ Տիտոյի մահից հետո որոշվել է, ի պատիվ նրա, քաղաքը վերանվանել Տիտովո Վելենիե (այդ ժամանակ Սլովենիան գտնվում էր Հարավսլավիայի կազմում)։ Սլովենիայի անկախացումից հետո՝ 1991 թվականին վերստացել է իր նախկին անվանումը։
Վելենիեն հայտնի է նաև նրանով, որ այստեղ են գտնվում կենցաղային տեխնիկայի խոշորագույն արտադրող Gorenje ընկերության գլխավոր գրասենյակն ու գլխադասային ձեռնարկությունը։


== Քույր քաղաքներ ==
 Նեկարի Էսլինգեն, Գերմանիա
 Նիթ-Պորտ-Թոլբոթ, Ուելս
 Սպլիտ, Խորվաթիա
 Ուդինե, Իտալիա


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Fotogalerie Velenje
Webauftritt der Stadt, Slowenisch und Englisch
Bergbaumuseum Velenje
Tourismus-Portal Velenje
Museum Velenje Archived 2019-09-15 at the Wayback Machine.
Міський портал
Մարինովկա (գյուղ, Դոմանյովկայի շրջան)

Անվան այլ կիրառումների համար տե՛ս՝ ՄարինովկաՄարինովկա (ուկրաիներեն՝ Маринівка), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Մարինովկա գյուղում բնակվում էր 2 450 մարդ։ Բնակավայրը զբաղեցնում է 4186 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիկինսոն շրջան (այլ կիրառումներ)

Դիկինսոն շրջան, կարող է վերաբերել՝

Դիկինսոն շրջան - ԱՄՆ Միչիգան նահանգի 83 վարչական միավորներից մեկը
Դիկինսոն շրջան - ԱՄՆ Այովա նահանգի 99 վարչական միավորներից մեկը
Լոգան Լերման

Լոգան Լերման (անգլ.՝ Logan Wade Lerman, հունվարի 19, 1992(1992-01-19), Բևերլի Հիլզ, Կալիֆոռնիա, ԱՄՆ), ամերիկացի դերասան, հայտնի է «Թիթեռնիկի ազդեցություն», «Գեյմեր», «Հրացանակիրները», «Բարև, Բիլ», «Գնացք դեպի Յումա», «Ցասում» և «Լավ է լինել լուռ» ֆիլմերում կատարած իր դերերով։
Իր դերասանական կարիերան սկսել է 1990-ական թվականների կեսերին՝ նկարահանվելով գովազդներում։ 2000 թվականից սկսել է նկարահանվել ֆիլմերում և սերիալներում։


== Կենսագրություն ==
Լոգան Լերմանը ծնվել է 1992 թվականի հունվարի 19-ին Բևեռլի Հիլզում, Կալիֆորնիա նահանգում, հրեաների ընտանիքում։ Լերմանի մայրը աշխատում է որպես իր մենեջեր, իսկ հայրը գործարար է։ Ավարտել է Բևեռլի Հիլզի ավագ դպրոցը(անգլ.՝ Beverly Hills High School):
Լոգանն ասում է, որ սկսել է հետաքրքրվել դերասանական արվեստով հինգ տարեկանից, և որ նա մեծացել է ֆիլմեր դիտելով։ Նրան հետաքրքիր է կինոասպարեզի հետ կապված ամեն ինչ։ Ապագայում Լերմանը ցանկանում է փորձել իրեն կինոասպարեզի հետ կապված բոլոր ոլորտներում։
Մանուկ հասակից նկարահանվել է գովազդներում, իսկ առաջին անգամ նկարահանվել է «Հայրենասերը» ֆիլմում 2000 թվականին՝ խաղալով Մել Գիբսոնի հերոսի որդու դերը։ Նույն թվականին Գիբսոնի հետ նկարահանվել է «Ինչ են ուզում կանայք» ֆիլմում։
2001 թվականին խաղացել է Ադամ Գարսիայի հերոսին փոքր տարիքում, «Ուժեղ կին» ֆիլմում, իսկ 2004 թվականին՝ «Թիթեռնիկի ազդեցություն» ֆիլմում Էշթոն Քաթչերի հերոսին փոքր տարիքում։ 2003 թվականին Լոգանը նկարահանվել է երկու հեռուստաֆիլմերում, որոնցից մեկ դերը նրան բերում է հաղթանակ «Երիտասարդ դերասան» մրցանակաբաշխության ժամանակ «Լավագույն երիտասարդ դերասան հեռուստաֆիլմում»։ Դերասանական աշխատանքը «Ջեք և Բոբբի» հեռուստասերիալում նրան 2005 թվականին բերում է հաղթանակ «Երիտասարդ դերասան» մրցանակաբաշխությունում։ 2006 թվականին գլխավոր դերը «Բուի ճիչը» ֆիլմում նրան բերում է ևս մի հաղթանակ «Երիտասարդ դերասան» մրցանակաբաշխությունում։
2007 թվականին Ջիմ Քերրիի հետ նկարահանվել է Ջոել Շումախերի «Ճակատագրական թիվ 23» ֆիլմում։ Նաև «Գնացք դեպի Յումա» ֆիլմում, այնպիսի դերասանների հետ են, ինչպիսիք են Ռասսել Քրոուն, Քրիստիան Բեյլը ր Բեն Ֆոսթերը։ 2009 թվականին խաղացել է Ջորջ Հեմիլթոնի «Իմ միակը» ֆիլմում։ 2010 թվականին խաղացել է Պերսի Ջեքսոնի՝ Պոսեյդոնի որդու դերը «Պերսի Ջեքսոնը և որոտներ գողացողը» ֆիլմում։ Այդ դերի համար նա և Ջեյկ Աբելը, ով խաղում էր Հերմեսի որդու դերը, առաջադրվել են «MTV Movie Awards» մրցանակի, «Լավագույն կռիվ» անվանակարգում։
2012 թվականին Լոգանը նկարահանվել է «Լավ է լինել լուռ» երիտասարդական մելոդրամայում, որը Սթիվեն Չբոսկիի համանուն վեպի էկրանավորումն էր։ Նույն թվականին դուրս է գալիս «Խրվել սիրո մեջ» ընտանեկան մելոդրաման։ 2013 թվականին դուրս է գալիս «Պերսի Ջեքսոնը և հրեշների ծովը» ֆիլմը։ 2014 թվականի մարտի 10-ին համաշխարհային կինովարձույթ է դուրս գալիս «Նոյ» ֆիլմը, որտեզ Լոգանը խաղում է Քամի՝ Նոյի որդիներից մեկի դերը։ 2014 թվականի աշնանը կինովարձույթ է մտնում «Ցասում» ռազմական դրաման, որում դերասանը խաղում է զինվորներից մեկին, ով մասնակցել է Երկրորդ համաշխարհային պատերազմի վերջի օպերացիային։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2012-12-04 at Archive.is (անգլ.)
Ռուսալեզու ֆան-ակումբ Archived 2016-01-10 at the Wayback Machine. (ռուս.)
Նկարված մուլտիպլիկացիա

Նկարված մուլտիպլիկացիան դա մուլտիպլիկացիայի տեխնոլոգիա է, որը հիմնված է իրարից քիչ տարբերվող երկչափ պատկերների կադրային նկարահանումների վրա։ Այն առաջացել է 19-րդ դարի վերջին և 20-րդ դարի սկզբին։


== Պատմություն ==
Նկարված մուլտիպլիկացիան առաջացել է 19-րդ դարի վերջին և 20-րդ դարի սկզբին։
Սկզբում բոլոր կադրերը նկարվում էին լիարժեք և առանձին-առանձին, որը շատ աշխատատար էր և մեծ ժամանակ էր խլում նաև նկարիչների մի ամբողջ կոլեկտիվից։
Այնուհետև հորինվեց օբեյկտների նկարման մի այլ տարբերակ։ Կերպարներն ու տեսարանները նկարվում էին թափանցիկ թիթեղների վրա, որոնք դրվում էին իրար վրա։ Առաջին շերտի վրա կարելի էր տեղավորել ետին պլանը, երկրորդի վրա՝ կերպարների մարմնի անշարժ մասերը, իսկ երրորդի՝ շարժական և այդպես շարունակ։ Այն նկատելիորեն կրճատում էր աշխատատարությունը, քանի որ յուրաքանչյուր կադր զրոյից չէր նկարվում։ Այս տեխնիկան կոչվեց շերտային, որն առաջին անգամ օգտագործեց Ուոլտ Դիսնեյը։
Նկարված մուլտիպլիկացիայի առավելությունն իր տեխնիկական պարզությունն է (վատագույն դեպքում հերիք է նաև նկարների ցուցադրությունն ըստ հերթականության, չի օգտագործվում նույնիսկ կինոսարքավորում)։ Հենց այդ պատճառով առաջին մուլտիպլիկացիոն ֆիլմերը նկարված էին և հայտվում էին մինչ կինեմատոգրաֆի հայտագործումը։ 1977 թվականի հուլիսի 20-ին, Էմիլ Ռեյնոն ցուցադրեց, իսկ օգոստոսի 30-ին արտոնագրեց իր ապարատը՝ պրաքսինոսկոպը։ Հենց այդ օրն էլ համարվում է մուլտիպլիկացիայի ծնունդը։

Ինչպես նաև նկարված մուլտիպլիկացիան հեշտությամբ բաժանում է մուլտիպլիկատորների աշխատանքը և ստեղծում «կոնվեյեր», որի ամենատիպիկ ներկայացուցիչը Ուոլթ Դիսնեյի մուլտիպլիկացիան է։ Դրա օգտագործմամբ կարելի է հասնել ռեալիստականության տարբեր աստիճանների՝ Զագրեբական դպրոցի գրոտեսկային շարժից, մինչև Պետրովի հիպերռեալիստականության։
Բացի այդ, 24-ֆազանոց մուլտֆիլմի լիարժեք ստեղծման աշխատանքը շատ երկար և աշխատատար էր, այդ պատճառով հետպատերազմական շրջանում այն ենթարկվեց «կրճատման», որի ժամանակ 1 վայրկյանի ընթացքում տեղի էր ունենում ընդամենը 4 կադրի փոփոխություն։
1900-1907 թվականներին ամերիկացի Ջեյմս Սթյուարտ Բլեքթոնը նկարահանեց «Կախարդված նկար», «Ծիծաղելի դեմքերի կոմիկական փուլեր» և «Ուրվականներով հյուրանոցը» կարճամետրաժ մուլտիպլիկացիոն կինոնկարները։
Ներկայիս պահին նկարված ֆիլմերի մեծամասնությունն արտադրվում են Ճապոնիայում (տե՛ս Անիմե)։ Ուլոթ Դիսնեյի ստուդիաները կամ փակված են, կամ էլ անցել են 3D-տեխնոլոգիային։ Բայց մուլտսերիալների մեծ մասը դեռևս շարունակում են ստեղծվել այս տեխնոլոգիայով։


== Տես նաև ==
Ուոլտ Դիսնեյ
Անիմե
Նկարներով պատմություններ


== Ծանոթագրություններ ==


== Արտաքին հղումներ ==
Ուոլտ Դիսնեյ ընկերության պաշտոնական կայքը
Նեա (երգչուհի)

Աննա Լինեա Սյոդալ (շվեդերեն՝ Anna Linnea Södahl, սեպտեմբերի 17, 1987(1987-09-17), ՀԱՀ), առավել հայտնի է որպես Nea (հայերեն՝ Նեա), շվեդ երգչուհի և երգերի հեղինակ։


== Վակ տարիներ և կարիերա ==
Նեան ծնվել է Հարավային Աֆրիկայում, որտեղ նրա ծնողներն աշխատում էին ապարտհեյդի համակարգի դեմ։ Նա մեծացել է Շվեդիայի Ալինգսաս քաղաքում։
Որպես երգերի հեղինակ, Նեան երգեր է գրել այնպիսի երգիչների և երգչուհիների համար, ինչպիսիք են Զառա Լարսոնը, Տուվե Սթյուրկեն, Թայնի Թեմպան և Axwell-ը։ Նրա երգերը 2020 թվականի հունիսի դրությամբ միլիարդից շատ սթրիմներ են հավաքել Spotify-ում։
2019 թվականի դեկտեմբերի 22-ին Նեան «Some Say» և «Fira jul med mig» (կատարվել է Լինեա Հենրիքսոնի կողմից) երգերով զբաղեցրել է Svensktoppen-ի առաջին հորիզոնականը որպես երգչուհի, և երրորդ հորիզոնականը՝ որպես երգերի հեղինակ։


== Սկավառակագրություն ==


=== Մինի ալբոմներ ===


=== Singles ===


== Ծանոթագրություններ ==
Դասնավորք

Դասնավորք, գրաբար՝ Դասնաւորք, գավառ Մեծ Հայքի Տուրուբերան նահանգի կազմում։


== Տես նաև ==
Տուրուբերան
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Կլին (գյուղ, Նեդրիգայլովի շրջան)

Կլին (ուկրաիներեն՝ Клин), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Կլին գյուղում բնակվում էր 27 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չեկադին

Չեկադին, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 318 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կաղթին

Կաղթին, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ծովափին (նկար)

Ծովափին, գեղանկարիչ Կարապետ Ադամյանի բնագիր գործերից մեկը, որում գերակշռում են նրբերանգները։


== Նկարագիր ==
Պատկերը ներկայացնում է ալեկոծ ծովի տեսարան` ավազոտ մի փոքր հարթությամբ, որտեղ մեջքը դեպի դիտողը կանգնած է մտքերով տարված, ինքնամփոփ տրամադրությամբ մի մանկամարդ աղջիկ։ Տպավորությամբ ստեղծված ծովը չի ստեղծում ջրի առարկայական պատրանք, բայց ալեկոծ ծովի տպավորությունը համոզիչ է և գրավում է դիտողին իր բազմերանգ, մեղմ գունաշարով, քնքուշ, օդառատ, լուսավոր, թափանցիկ կոլորիտով։ Դա երկնքի ցոլացումով շաղախված մոխրավունի, դեղնավունի, մանուշակավունի աննկատելի երանգների խառնուրդ է, որում հնարավոր չէ գտնել գույների սահմանը, բայց որով ստեղծված է բնության բացօթյա կոլորիտի կատարյալ տպավորություն։
Արտահայտիչ են հատկապես դեղինի տվող սպիտակափրփուր ալիքները` ձգված պատկերի ամբողջ հորիզոնականով` իրար հետևից դեպի ափ գրոհելիս։ Մոխրակապտավուն երկինքը խստաշունչ է թվում, ամպերը մի քանիսն են, երկարավուն, սպիտակ, հորիզոնում` մի փոքր մշուշված։
Ադամյանին հետաքրքրել է լույսի ազդեցությամբ ծովի  մակերեսին գոյացած գունափոխումների գեղեցկությունը.նա չի ձգտել ջրին կշիռ տալ։
Պատկերված է իմպրեսիոնիստական ընկալումով . ծովին հակադրված է ափին պատկերված աղջկա ֆիգուրը` միանգամայն ռեալ մարմնաձևերով, կենդանի տպավորությամբ, կերպարային ճանաչելիության հասցված դիմանկարով։ Ինչպես նմանատիպ այլ գործերում, այստեղ ևս ֆիգուրները մշակված են հանգամանորեն, շոշափելի ձևով, դասական արվեստի մեթոդի օգտագործումով։ Աղջկա ֆիգուրը գեղանկարված է երանգների նուրբ տատանումներով և ներշնչմամբ։ Մասնավորապես աղջկա դեղին զգեստը ներկայացնում է գեղանկարչական մի շողշողուն հմայք։ Համատարած արտացոլումի հետևանքով դրա վրա առաջացել են դեղինի բազմազան երանգավորումներ` միացած կապույտի, կանաչի, օխրայի հազիվ նկատելի գուներանգներին։ Աղջկա առկայությունը իր մեղմերանգ փողփողումներով կարող էր ձուլվել շրջապատի հետ և դիտվել լոկ գունային բիծ, եթե մի քանի մանրամասներ չընդգծեին նրա առարկայական գոյությունը։ Անեզր օվկիանոսի տարածքում աղջկա մարմնի մուգ մասերը որոշակի և շոշափելի են դարձնում նրա ֆիգուրը։ Այս պատկերը բացօթյա գեղանկարչության օրինակ է։


== Ծանոթագրություններ ==
Զբոսանք (կտավ)

Անվան այլ կիրառումների համար տե՛ս՝ Զբոսանք (այլ կիրառումներ)Զբոսանք (ֆր.՝ La Promenade), ֆրանսիացի նկարիչ Օգյուստ Ռենուարի կտավը՝ նկարված 1870 թվականին։ Գտնվում է Լոս Անջելեսի՝ Փոլ Գեթթի թանգարանում։ Նկարի չափերն են 81×65սմ (այլ տվյալներով՝ 80×64սմ)։


== Պատմություն ==
Մինչ 1898 թվականը «Զբոսանք» կտավը գտնվել է Գյուստավ Գուպիի (Gustave Goupy) հավաքածուում։ Հետագայում այն 1050 ֆրանկով գնել է նշանավոր հավաքորդ Պոլ Դյուրան-Ռյուելը (Paul Durand-Ruel)։ 1908 թվականին նկարը ձեռք է բերում գերմանացի հավաքորդ Բերնհարդ Քյոլերը (Bernhard Koehler)։ Վերջինիս մահից հետո՝ 1927 թվականին, նկարը ժառանգության իրավունքով անցնում է նրա որդուն՝ Քյոլեր Կրտսերին։
1989 թվականի ապրիլին «Զբոսանք» կտավը 7.5 միլիոն դոլարով ձեռք է բերել Գեթթի թանգարանը British Rail ընկերության կազմակերպած աճուրդի ժամանակ (կտավի նախնական գինը կազմել է 7.5 միլիոն դոլար)։ Այդ պահի դրությամբ այն Ռենուարի ամենաթանկ նկարն է եղել՝ գրեթե կրկնակի գերազանցելով նախորդ ռեկորդը՝ 8.8 միլիոն դոլար։
Ռենուարն ունի «Զբոսանք» վերնագրով մեկ ուրիշ կտավ ևս (La Promenade)՝ նկարված 1875-1876 թվականներին։ Այն գտնվում է Նյու Յորքում՝ Ֆրիկի հավաքածուում (անգլ.՝  Frick Collection):


== Նկարագրություն ==
Նկարը ֆրանսիական իմպրեսիոնիզմի դասական ավանդույթներով է ստեղծված։ Կանաչ ծառերի ֆոնին պատկերված են տղամարդ և կին ամառային թեթև զբոսանքի ժամանակ։ Տղամարդը ձեռքը պարզել է կնոջը՝ կարծես նրան օգնելով ինչ-որ խոչընդոտներ հաղթահարել։ Ենթադրվում է, որ տղամարդու կերպարի նախատիպը նկարիչ Ալֆրեդ Սիսլեյն է, իսկ կնոջ կերպարինը՝ երաժիշտ, մեկենաս Էդմոն Մետրի սիրած կինը՝ Ռաֆա (Rapha) անունով։


== Ծանոթագրություններ ==


== Արտաքին հղումներ ==
«Զբոսանք»ը Գուգլի մշակութային ինստիտուտում
Օգյուստ Ռենուար. «Զբոսանք»
Սեն Բրիո Նորդ (կանտոն)

Սեն Բրիո Նորդ (ֆր.՝ Saint-Brieuc-Nord), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Սեն Բրիյո օկրուգի մեջ։ Համաձայն 2006 թվականի մարդահամարի կանտոնի բնակչությունը 14399 մարդ էր։Կանտոնի համարը 2244 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Մաննես քոլեջ

Մաննես քոլեջ  - նոր երաժշտական դպրոց (անգլ.՝ Mannes College the New School for Music), կոնսերվատորիա Նյու Յորքում։ Հիմնադրվել է 1916 թ-ին ջութակահար Դեյվիդ Մաննեսի կողմից, ով Նյու Յորքի սիմֆոնիկ նվագախմբի կոնցերտմայստերն էր։ 1989 թ-ին այն մտավ Նյու Յորքի Նոր դպրոց համալսարանների ցանցի մեջ, ինչի արդյունքում էլ 2005 թ-ին փոխեց իր անունը։ Ներկայումս այստեղ սովորում են նյույորքյան էլիտայի 295 ուսանողներ, իսկ նախապատրաստական բաժնում՝ 490 ուսանողներ։ Երկար տարիներ այստեղ դասավանդել է հայտնի կոմպոզիտոր Ջորջե Էնեսկուն։


== Հղում ==
Պաշտոնական կայք էջ Archived 2008-10-11 at the Wayback Machine. (անգլ.)
Մարիանի գինի

«Մարիանի գինի» (ֆր.՝ Vin Mariani), 19-րդ դարում Եվրոպայի և Ամերիկայի երկրներում մեծ տարածում ունեցող գինի՝ կոկաինի պարունակությամբ։


== Ստեղծման պատմություն ==
«Մարիանի գինի»-ն (արտոնագիրը տրվել է 1863 թվականին) ստեղծել է ֆրանսիացի քիմիկոս, կորսիկական ծագում ունեցող Անջելո Մարիանին Բորդոյի գինիների հիման վրա՝ կոկաինի տերևների ավելացմամբ։ 1870 թվականից սկսեց լայնորեն վաճառվել Ֆրանսիայում և Եվրոպայի ու երկու Ամերիկաների մյուս երկրներում։ Մեկ ունցիա խմիչքի դիմաց ստացվում էր 6 մգ կոկաին, իսկ արտահանման դեպքում՝ նույնիսկ 7,2 մգ (համապատասխանաբար՝ 20 և 25 մգ՝ 100 գրամին)։ Մարիանիի խորհրդատվական թերթիկին համապատասխան՝ պետք էր ամեն օր խմել 3 գավաթ, որոնցում պարունակվում էր մոտ հարյուր գրամ կոկաին։
Խմիչքն արագ հայտնի դարձավ։ «Մարիանի գինու» մասին հայտնած կարծիքները միայն գերազանց համային որակներ կատարելության աստիճանի հասնելու մասին են։ Այդպիսի կարծիքների հեղինակներից են Ալեքսանդր Դյուման և Անատոլ Ֆրանսը, Կոնան Դոյլը և Ռոբերտ Լուիս Սթիվենսոնը, Հենրիկ Իբսենը և Ժյուլ Վեռնը Ֆրանսիայի գլխավոր րաբունին և Մեծ Բրիտանիայի Վիկտորիա թագուհին, ինչպես նաև Հռոմի երկու պապերը՝ Պիհ X-ը և Լեո XIII-ը։

Առաջին համաշխարհային պատերազմի տարիներին ամենուրեք արգելվում է «Մարիանի գինու» վաճառքը։


=== «Կոկա Կոլա»-ի ծնունդը ===
1884 թվականին դեղագետ Ջոն Սթիթ Փեմբերթոնը, ով Ատլանտայից էր, տեղական գինիների համանմանությամբ ստեղծեց մի խմիչք, որն իր անվամբ կոչվեց Pemberton’s French Wine Coca: Բացի կոկաին բույսի տերևներից ստացված թուրմից, խմիչքը պարունակում էր գինի և Turnera diffusa-ի թուրմ։ Հետագայում՝ 1885 թվականին Ատլանտայում և Ջորջիա նահանգի մյուս շրջաններում ներդրվեց «Չոր օրենք»-ը։ Փեմբերթոնն ստիպված էր փոխել խմիչքի բանաձևը՝ բացառելով ալկոհոլային հիմքը և այն փոխարինելով այրած շաքարավազի օշարակ պարունակող գազավորված ջրով, ինչպես նաև ավելացնելով կոլայի հատիկների մզվածք։ Խմիչքի նոր տարբերակը կոչվեց Coca-Cola:


== Ծանոթագրություններ ==


== Արտաքին հղումներ ==
www.grozdi.ru. - Vinopedia. Կոկա, ոչ միայն կոլա
Պանասովկա (գյուղ, Կոզելշչինայի շրջան)

Անվան այլ կիրառումների համար տե՛ս՝ ՊանասովկաՊանասովկա (ուկրաիներեն՝ Панасівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Պանասովկա գյուղում բնակվում էր 254 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոյաս (Գոյաս)

Անվան այլ կիրառումների համար տե՛ս՝ Գոյաս (այլ կիրառումներ)Գոյաս (պորտ.՝ Goiás), համայնք Բրազիլիայում՝ Գոյաս նահանգի կազմում։ Գտնվում է Գոյաս նահագի հյուսիսարևելյան մարզում։ Մտնում է Ռիու Վերմելյուի գավառի կազմի մեջ։ Բնակչությունը կազմում է 26 631 մարդ՝ 2006 թվականի տվյալներով։ Գրավում է 3 108,008 կմ2 տարածք։ Բնակչության խտությունը՝ 8,6 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 152.447.949,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 5.676,71 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,736 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման կիսաանապատային է։


== Նկարներ ==
Տերեշչենկովսկի գյուղական խորհուրդ (Բելոպոլսկի շրջան)

Տերեշչենկովսկի գյուղական խորհուրդ  (ուկրաիներեն՝ Терещенківська сільська рада), Ուկրաինայի Սումիի մարզի Բելոպոլսկի շրջանում։
2001 թվականի տվյալներով Տերեշչենկովսկի գյուղական խորհրդում բնակվում էր 344 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Լուչանկի

Լուչանկի (ուկրաիներեն՝ Лучанки), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1768 թվականին։
2001 թվականի տվյալներով Լուչանկի գյուղում բնակվում էր 545 մարդ։ Բնակավայրը զբաղեցնում է 3768 կմ² տարածք։ Բնակչության խտությունը կազմում էր 144,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նուֆրինգեն

Նուֆրինգեն (գերմ.՝ Nufringen), կոմունա Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 5389 է (2010 թվականի դեկտեմբերի 31–ի տվյալներով)։ Զբաղեցնում է 10,04 կմ² տարածք։ Պաշտոնական կոդը՝ 08 1 15 037։


== Ծանոթագրություններ ==


== Արտաքին հղումներ ==
Պաշտոնական էջը
Զանգակ (նվագարան)

Անվան այլ կիրառումների համար տե՛ս՝ Զանգակ (այլ կիրառումներ)Զանգակը հարվածային երաժշտական գործիք է։ Այն պատկանում է հարվածային գործիքների իդիոֆոնների ընտանիքին։ Տեսքով շատ նման է քսիլոֆոնին, սակայն դրանից տարբերվում է իր մետաղական ստեղներով։


== Նկարագիր ==

Զանգակի ստեղծման ստույգ թվականը հայտնի չէ, բայց համարվում է, որ այն ստեղծվել է 1763-ին Պիեռ-Ժոսեֆ Լըբլանի կողմից։ Զանգակը կարող է լինել տարբեր չափերի։ Այն կազմված է խրոմատիկ հերթականությամբ դասավորված մետաղյա բարակ թիթեղներից։ Դասավորությունը նման է դաշնամուրի դասավորությանը։ Հիմնականում զանգակները ունեն 3 օկտավա։ Զանգակը նվագում են հատուկ փայտիկներով՝ փայտե կամ կաուչուկե։ Այն ունի շատ լայն օգտագործում։
Զանգակը շատ հաճախ հանդիպում է սիմֆոնիկ նվագախմբում և երաժշտությանը տալիս շատ հետաքրքիր և թևավոր տեմբր։ Առաջին անգամ այն նվագախմբում օգտագործել է Վոլֆգանգ Մոցարտն իր «Կախարդական սրինգը» օպերայում։ Զանգակը հիմնականում հանդիպում է մեծ նվագախմբերում, որտեղ կարելի է հանդիպել շատ հարվածային գործիքների։ Սիմֆոնիկ նվագախմբում զանգակը դնում են հատուկ հենակների վրա։ Բացի դասական երաժշտությունից, զանգակը կարող է նաև հանդիպել ֆոլկլորային երաժշտությունում, ինչպես նաև տարբեր ազգերի տոնակատարություններում։ Զանգակը լայն օգտագործում ունի նաև ռոք երաժշտությունում։
Տոնակատարությունների ժամանակ զանգակը հատուկ կախիչներով ամրացնում են նվագողին, որպեսզի վերջինս կարողանա այն նվագել քայլելով։
Գրաչյովկա (այլ կիրառումներ)

Գրաչյովկա, կարող է վերաբերել՝

Գրաչյովկա - գյուղ Ռուսաստանի Լիպեցկի մարզի Ուսմանսկի շրջանի կազմում։
Գրաչյովկա - գյուղ Ռուսաստանի Օրենբուրգի մարզի Գրաչևսկի շրջանի կազմում։
Գրաչյովկա - գյուղ Ռուսաստանի Ստավրոպոլի երկրամասի Գրաչյովկայի շրջանի կազմում։
Վերխնեե Դուբրովո (այլ կիրառումներ)

Վերխնեե Դուբրովո, կարող է վերաբերել՝

Վերխնեե Դուբրովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Վերխնեե Դուբրովո - քաղաքատիպ ավան Ռուսաստանի Սվերդլովսկի մարզի Վերխնեե Դուբրովո քաղաքային օկրուգի կազմում։
Թորթախ (Խնուսի գավառ)

Թորթախ, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Արածանիի ավազանի Գյոքսու գետի ձախ կողմում։


== Աշխարհագրություն ==
Տարածքը հարթավայրային է։


== Բնակչություն ==
1912 թվականին ուներ 50 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աշիյան թանգարան

Աշիյան թանգարան (թուրքերեն՝ Aşiyan Müzesi), թուրք հայտնի գրող Թևֆիկ Ֆիքրեթի (1867-1915) տունը Ստամբուլի Բեշիքթաշ շրջանի հարևանությամբ։ Այն կառուցվել է 1906 թվականին, հետագայում, 1945 թվականին վերակառուցվել է որպես թանգարան։ Թանգարանը պատկանում է Ստամբուլի մունիցիպալիտետին։


== Շենք ==
Թևֆիկ Ֆիքրեթն ապրել է այս տանը 1906 թվականից մինչև 1915 թվականը, իր մահը։ Շենքը 1940 թվականին գրողի կինը` Նազիմեն, Լյութֆի Քըրդալի նախաձեռնությամբ վաճառել է քաղաքապետարանին։ Շենքը վերակառուցվել է որպես թանգարան և կոչվել է Նոր գրականության թանգարան (օսման.՝ Edebiyat-ı Cedide Müzesi): Թանգարանը բացվել է 1945 թվականին։ Թանգարանը վերանվանել է Աշիյան 1961 թվականին, երբ Թևֆիկ Ֆիքրեթի մասունքները, որոնք ի սկզբանե թաղված էին Էյուփ գերեզմանատանը, տեղափոխվել են իր տան բակ, որը նա շատ էր սիրում դեպի Բոսֆոր բացվող համայնապատկերի համար։
Գրողը շենքը նախագծել էր ինքնուրույն և իր տունն անվանել էր «Աշիյան», ինչը պարսկերենով նշանակում է «բույն»։ Շենքը երեքհարկանի փայտե կառույց է և գտնվում է այգու մեջ


== Թանգարան ==

Շենքի ներքնահարկում գտնվում են վարչական գրասենյակները։ Առաջին հարկում ներկայացված են «Նոր գրականության շարժման» գրողներ Աբդյուլհակ Համիդ Թարհանը (1851-1937) և Նիգար Հանըմը։ Երկու առանձին սենյակներում ներկայացված են երկու գրողների նկարները, լուսանկարները, գրքերը և անձնական իրերը։
Երկրորդ հարկում տեղակայված են Թևֆիկ Ֆիքրեթի աշխատասենյակն ու ննջարանը։ Այստեղ ցուցադրված են նրա անձնական իրերը, գրասեղանը, բազկաթոռը և իր կողմից արված նկարներն ու գծանկարները։ Ննջարանում ցուցադրված է նաև նրա հետմահու դիմակը։ Այն ժամանակվա օսմանյան կայսր շահ Աբդյուլմեսիդի նկարը, որը նա նկարել է Թևֆիկ Ֆիքրեթի «Սիս» բանաստեղծության նեշնչմամբ, ևս կախված է առաջին հարկի պատից։
Աշիյան թանգարանն ամբողջությամբ վերակառուցվել է և վերաբացվել քաղաքապետ Կադիր Թոփբաշի կողմից 2012 թվականի դեկտեմբերին։ Վերանորոգման աշխատանքներն արժեցել են 1.128 միլիոն լիրա (մոտավորապես` 640,000 ԱՄՆ դոլար)։
Վերանորոգումից հետո ըստ օրիգինալ լուսանկարների վերակառուցված կահույքն ու Թևֆիկ Ֆիքրեթի մոմե արձանը տեղափոխվել են թանգարան։


== Այցելություն ==
Թանգարանը փակ է լինում երկուշաբթի օրերին։ Այցելության ժամերը 9:00-16:00-ն է։ Մուտքն ազատ է։


== Ծանոթագրություններ ==
Վոլչոկ (այլ կիրառումներ)

Վոլչոկ, կարող է վերաբերել՝

Վոլչոկ - գյուղ, Ուկրաինայի Վիննիցայի մարզի Բերշադի շրջանում
Վոլչոկ - գյուղ, Ուկրաինայի Վիննիցայի մարզի Նեմիրովի շրջանում
Վոլչոկ - գյուղ, Ուկրաինայի Վիննիցայի մարզի Նեմիրովի շրջանում
Դանիելա Գոդրովա

Դանիելա Գոդրովա (չեխ․՝ Daniela Hodrová, ծնվ.՝ 5 հուլիսի, 1946, Պրահա), չեխ գրող, բանասեր-տեսաբան, չեխական, ռուսական ու ռոմանական գրականության պատմաբան, համեմատական գրականագիտության մասնագետ։ 2012 թվականին արժանացել է Ֆրանց Կաֆկայի անվան մրցանակի։


== Կենսագրություն ==
Դանիելա Գոդրովան ծնվել է 1946 թվականի հուլիսի 5-ին Պրահայում, դերասանի ընտանիքում։ Ավարտել է Պրահայի Կարլի համալսարանը, դիպլոմային աշխատանքը գրել է Անդրեյ Բելիի ստեղծագործության վերաբերյալ։ Որպես խմբագիր աշխատել է Օդեոն մայրաքաղաքային հրատարակչությունում (1972-1975)։ 1975 թվականից աշխատել է Չեխիայի Գիտությունների ակադեմիայի գրականության ինստիտուտում։ Պաշտպանել է ատենախոսություն ռուսական հին վեպի թեմայով (1977), թարգմանել է Միխայիլ Բախտինի ստեղծագործությունները, հրատարակել է մի քանի մենագրություններ ժամանակակից վեպի մասին («Վեպի որոնումներով», 1989, և այլն)։
Սկսել է արձակ ստեղծագործել 1970-ական թվականների վերջին, բայց ստեղծագործությունը տպագրել հաջողվել է միայն թավշե հեղափոխությունից հետո։
Դանիելա Գոդրովայի ամուսինն է գրող Կարել Միլոտան (1937-2002)։
Դանիելա Գոդրովայի ստեղծագործությունները թարգմանվել են եվրոպական շատ լեզուներով։ Նրան շնորհվել է Գրականության ոլորտում պետական մրցանակ (2011), Ֆրանց Կաֆկայի անվան մրցանակ (2012)։


== Երկեր ==


=== Արձակ ===
Երկու դեմքով/ Podobojí, Severočeské nakladatelství, 1991
Տիկնիկներ/ Kukly, Práce, 1991
Թետա/ Théta, Československý spisovatel, 1991
Město vidím..., Euroslavica, 1992 (Պրահայի գրական ուղեցույց)
Perunův den, Hynek, 1994
Ztracené děti, Hynek, 1997
Տանջանքների քաղաքը/ Trýznivé město, Hynek, 1999 (վիպական եռագրություն՝ Երկու դեմքով, Տիկնիկներ, Թետա)
Komedie, Torst, 2003
Citlivé město, Akropolis, 2006
Vyvolávání, Malvern, 2010


== Ծանոթագրություններ ==


=== Գիտական աշխատանքներ ===
Hledání románu, Československý spisovatel, 1989
Román zasvěcení, H+H, 1993
Místa s tajemstvím, Koniasch Latin Press, 1994


== Գրականություն ==
Car A. O prozie Danieli Hodrovej. Kraków։ Wydawn. Uniw. Jagiellońskiego, 2003
Georghe M.E. Boundaries in motion։ Christian initiation and literary discourse in Vasile Andru's and Daniela Hodrová's fiction. Olomouc։ Palacký University, 2009


== Արտաքին հղումներ ==
Կենսագրությունը, մատենագրությունը Չեխական գրականության բառարանում (չեխ.)
Կուլլամաա (այլ կիրառումներ)

Կուլլամաա, կարող է վերաբերել՝

Կուլլամաա - գյուղ Էստոնիայի Լյաենեմաա նահանգի Կուլլամաա շրջանում
Կուլլամաա - շրջան Էստոնիայի Լյաենեմաա նահանգում
Օլիվեր Ուիլյամսոն

Օլիվեր Իթեն Ուիլյամսոն (անգլ.՝ Oliver E. Williamson, սեպտեմբերի 27, 1932(1932-09-27), Սյուփիրիոր, Վիսկոնսին, ԱՄՆ - մայիսի 21, 2020(2020-05-21), Բերկլի, Ալամեդա շրջան, Կալիֆոռնիա, ԱՄՆ), ամերիկացի տնտեսագետ, Նոբելյան մրցանակի դափնեկիր՝ տնտեսական կառավարման վերլուծության համար, հատկապես ընկերության շրջանակներում (2009), նոր քեյնսականության ներկայացուցիչ։


== Կենսագրություն ==
1955 թվականին Մասաչուսեթսի տեխնոլոգիական ինստիտուտում ստացել է բակալավրի, 1960 թվականին Ստենֆորդի համալսարանում՝ մագիստրոսի, 1963 թվականին՝ Կարնեգի Մելոն համալսարանում՝ գիտությունների թեկնածուի աստիճան։ 1965-1983 թվականներին աշխատել է Փենսիլվանիայի, 1983-1988 թվականներին՝ Յեյլի համալսարաններում։ 1988 թվականից Բերկլիի Կալիֆորնիայի համալսարանի պրոֆեսոր։ 2004 թվականին ստացել է Ռեկտենվալդի մրցանակ։ Անդամակցում է Journal of Economic Methodology ամսագրի խմբագրակազմին։ 2007 թվականից ԱՄՆ տնտեսագիտական ասոցիացիայի պատվավոր անդամ։ Նոբելյան մրցանակի դափնեկիր՝ տնտեսական կառավարման վերլուծության համար, հատկապես ընկերության շրջանակներում (2009)։


== Աշխատություններ ==
«Կորպորատիվ կառավարման և բիզնեսների գծով։ Բիզնեսի ընտրության, ուսումնասիրության հետևանքների կազմակերպում» (Corporate Control and Business Behavior։ An Inquiry into the Effects of Organization Form on Enterprise Behavior, 1970)
«Շուկայական աշխատանքների վերլուծություն և հակամենաշնորհային արդյունքներ» (Markets and Hierarchies։ Analysis and Antitrust Implications, 1975)
Կապիտալիստական տնտեսական հաստատություններ, Լենիզդատ (1996)


== Ծանոթագրություններ ==


== Արտաքին հղումներ ==
Ուիլյամսոնի աշխատանքի մասին Կալիֆորնիական համալսարանում Archived 2003-04-21 at the Wayback Machine.
Օլիվեր Ուիլյամսոն Կալիֆորնիայի համալսարանի պրոֆեսոր Archived 2015-03-29 at the Wayback Machine.
Երգ (այլ կիրառումներ)

Երգ, կարող է վերաբերել՝

Երգ - երաժշտության համեմատաբար պարզ և տարածված տարատեսակներից մեկը
Երգ - չափածո ստեղծագործություն կամ նրա մասերը մատնանշող հասկացություն
(790) Պրետորիա

(790) Պրետորիա (անգլ.՝ Pretoria), աստերոիդ աստերոիդների գոտու արտաքին մասում։ Հայտնաբերվել է 1912 թվականի հունվարի 16-ին Հարրի Վուդի կողմից Յոհանեսբուրգում։
Միջին հեռավորությունը Արեգակից կազմում է 3,408571 ա. մ., առավելագույնը մոտենում է 2,8942 ա. մ. հեռավորության վրա և հեռանում 3,923 ա. մ., իսկ Երկրի ուղեծրին Պրետորիա աստերոիդը նվազագույնը մոտենում է 1,9066 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2298,57 երկրային օրվա ընթացքում, իր ուղեծրով շարժվելով միջինում 0,156619 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,53° անկյուն։
Պրետորիա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(790) Պրետորիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլիե լը Բուա

Վիլիե լը Բուա (ֆր.՝ Villiers-le-Bois), համայնք Ֆրանսիայի Գրանդ Էստ մարզի Օբ գավառում։
Բնակչությունը 2009 թվականի դրությամբ կազմում է 100 մարդ, բնակչության խտությունը` 19.38 մարդ/կմ²։ Բնակավայրը զբաղեցնում է 5.16 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հարավ-արևելք, Շալոն ան Շամպայն քաղաքից` 115 կմ հարավ, Տրուա քաղաքից` 39 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 54 աշխատունակ (15-64 տարեկան)  բնակիչ, որոնցից ակտիվ էին 37-ը, իսկ ոչ ակտիվները` 17։ Ակտիվության ցուցանիշը կազմում է 68,5 %։ 37 աշխատունակ մարդկանցից աշխատել է 33 անձ (18 տղամարդ և 15 կին)։ Գործազուրկ են եղել 4 անձ (0 տղամարդ և 4 կին)։ 17 անաշխատունակներից 7-ը եղել են աշակերտներ կամ ուսանողներ, 5-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սավատիևկա

Սավատիևկա (ռուս.՝ Савватиевка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Հյուսիսային Դվինա գետի աջ ափում՝ 719 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000013521
Հիդրոլոգիական ուսումնասիրությունների կոդը - 103001352
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լեմմացի

Լեմմացի (էստ․՝ Lemmatsi), գյուղ Էստոնիայի Տարտումաա նահանգի Յուլենուռմե շրջանում։
2011 թվականի տվյալներով գյուղում բնակվում էր 250 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շտաուբբախ ջրվեժ

Շտաուբբախ ջրվեժ (գերմ.՝ Staubbachfall), ջրվեժ Շվեյցարիայում։ Գտնվում է Լաուտերբրուննեն քաղաքի մոտ՝ Բեռնի կանտոնում։ Բարձրությունը մոտ 300 մետր է։ Այս արդյունքով նա առաջատարն էր Շվեյցարիայում։ 2006 թվականի նոր ուսումնասիրությունների համաձայն՝ ամենաբարձր ջրվեժը համարվում է Զիրենբախի ջրվեժը (գերմ.՝ Seerenbachfälle)։
Զառիթափ ժայռից իջնելով ցած՝ ջրվեժը առաջացնում է ամպեր և մշուշ։ Հատկապես գեղեցիկ է գարնանը, երբ ավարտվում է ձնհալը և սկսում անձրևային սեզոնը։ Շրջակայքում փշատերև և լայտատերև անտառներ են։
Ջրվեժով կարելի է հիանալ նաև ժայռի մեջ փորված քարանձավից։
1779 թվականին, երբ Յոհան Վոլֆգանգ Գյոթեն այցելում է Լաուտերբրուննեն և տեսնում է ջրվեժը, գրում է «Ջրային ոգիների երգը» (գերմ.՝ Gesang der Geister über den Wassern)։
1816 թվականին Ջորջ Գորդոն Բայրոնը ջրվեժի մասին գրել է, որ այն ունի ձիու պոչի տեսք։ Խոսքը Ապոկալիպսիսի ձիու մասին է։


== Պատկերասրահ ==

		
		
		


== Ծանոթագրություններ ==
Թոմակ

Թոմակ, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==